Video: Scarra sê jammer vir voorval tydens wedstrydSiyabonga Ntubeni en Giovanni. Foto: Twitter Die WP-rugbyspeler Siyabonga “Scarra” Ntubeni het om verskoning gevra vir ŉ voorval tydens Saterdag se wedstryd teen die Cheetahs. ŉ Videogreep van die wedstryd wat in die Toyota-stadion in Bloemfontein in die Vrystaat gespeel is, wys hoe Ntubeni na die kantlyn stap en die bal uit die baljoggie se hande slaan. Die videogreep is wyd op sosiale media versprei met talle wat Ntubeni erg gekritiseer het oor sy optrede. Ntubeni het hom intussen tot sosiale media gewend en om verskoning gevra vir die voorval. “So gisteraand het ek iets heeltemal buite my karakter gedoen en ek aanvaar al die kritiek wat ek ontvang,” het hy geskryf. “Ek vra om verskoning vir almal wat ek teleurgestel het, almal wat my ondersteun en die belangrikste Giovanni.” Die plasing op sosiale media het ook ŉ foto by gehad waar hy ŉ WP-trui aan die baljoggie, net bekend as Giovanni, oorhandig. Scarra Ntubeni what is this???!! You just lost many fans. Pathetic attitude and simply bad manners. ????????????????????????@WP_RUGBY @Springboks pic.twitter.com/JmayLVlgsN — Ben van Rensburg (@BenvRensburg) August 24, 2019